Ռեյչել Ֆոսթեր Էյվերի

Ռեյչել Ֆոսթեր Էյվերի (անգլ.՝ Rachel Gordon Foster Avery, դեկտեմբերի 30, 1858(1858-12-30), Փիթսբուրգ, Փենսիլվանիա, ԱՄՆ - հոկտեմբերի 26, 1919(1919-10-26), Ֆիլադելֆիա, Փենսիլվանիա, ԱՄՆ), ամերիկացի հասարակական գործիչ, Կանանց ընտրական իրավունքի շարժման մասնակից։


== Կենսագրություն ==

Ռեյչել Ֆոսթերը ծնվել է 1858 թվականի դեկտեմբերի 30-ին քաղաքական գործիչ և լրագրող, «Pittsburgh Dispatch» թերթի գլխավոր խմբագիր Ջեյմս Հեյրոն Ֆոսթերի և Ջուլիա Մենյուել Ֆոսթերի ընտանիքում։ Կիրակնօրյա դպրոցում Ջուլիայի ուսուցչուհին եղել է հայտնի հասարակական գործիչ Էլիզաբեթ Քեդի Սթենթոնը, որը երկար տարիներ իր աշակերտի հետ բարեկամություն է պահպանել։ Սթենթոնը համախոհների ժողովներ է անցկացրել Ֆոստերների տանը, իսկ Ջուլիան տեղի սուֆրաժիստական համայնքի փոխնախագահն էր։
Ռեյչելը կրթություն է ստացել մասնավոր դպրոցում։ 1868 թվականին աղջիկը վերապրել է հոր մահը, իսկ 1871 թվականին մոր և քրոջ՝ Ջուլիայի հետ տեղափոխվել է Ֆիլադելֆիա, որտեղ նրանք անդամակցել են քաղաքացիների ընտրական իրավունքների միությանը («Citizens' Suffrage Association»)։ 17 տարեկանում սկսել է հոդվածներ գրել տարբեր թերթերի համար, ընտանիքով ճամփորդել են Եվրոպայում, Ցյուրիխի համալսարանում ուսումնասիրել է քաղաքատնտեսություն։ 1879 թվականի ձմռանը Ֆոսթերն այցելել է կանանց ընտրական իրավունքի ազգային միավորման համագումար և արդեն հաջորդ տարի սկսել է այնտեղ աշխատել նամակագրության քարտուղար։ 1882 թվականին եղել է Նեբրասկայի սուֆրաժիստական արշավի ղեկավարը։
Ռեյչելը Վայոմինգի (այն ժամանակ տարածքի կարգավիճակ ունեցող) նահանգապետ Ջոն Հոյտին համոզել է տրամադրել նրա դասախոսության սղագրությունը՝ «Վայոմինգում կանանց քվեարկության 13-ամյա փորձի լավ արդյունքը» (անգլ.՝ The Good Results of Thirteen Years Experience of Women's Voting in Wyoming Territory)։ Դրանից հետո նա իր հաշվին 20 000 թռուցիկներ է տպագրել այդ դասախոսությամբ, որոնք տարածել է Փենսիլվանիայում։

Ռեյչելը ընկերություն էր անում և սերտորեն համագործակցում էր ակտիվիստ Սյուզան Էնթոնիի հետ, որին քնքշորեն անվանում էր «Սյուզան մորաքույր»։ Տարեց հասակում Էնթոնիի ֆինանսական անվտանգությունն ապահովելու համար Ֆոսթերը նրան նվիրաբերել է իր փողերը, ինչպես նաև դրամահավաք է անցկացրել այլ սուֆրաժիստուհիների շրջանում։ 1883 թվականին նրանք միասին ուղևորվել են Եվրոպայի երկրներ՝ այցելելով Ֆրանսիա, Իտալիա, Շվեյցարիա և Գերմանիա։
1887 թվականին Ռեյչելը որդեգրել է մի աղջկա, որին անվանել է Մարիամ (անգլ.՝ Miriam Alice Foster)։
Ֆոսթերն օգնել է ստեղծել կանանց միջազգային խորհուրդ (1888) և 1889-1893 թվականներին ծառայել է որպես քարտուղար։ 1888 թվականի նոյեմբերի 8-ին Ֆոսթերն ամուսնացել է Սայրուս Էյվերի հետ։ Նրանց ամուսնությունն անցկացրել են հոգևորականներ Չարլզ Էյմսը և Աննա Հովարդ Շոուն։ Հետագայում զույգը երկու աղջիկ է ունեցել՝ Ռոզա և Ջուլիա։
Էվերին աշխատել է նաև որպես Կանանց ազգային խորհրդի (անգլ.՝ National Council of Women) քարտուղար՝ 1891-1893 թվականներին, իսկ 1904 թվականից մինչև 1909 թվականը՝ միջազգային սուֆրաժիստական դաշինքում (անգլ.՝ International Woman Suffrage Alliance): 1907 թվականին նա ստանձնել է Ամերիկայի Քոֆրինգի ազգային միության (անգլ.՝ National American Woman Suffrage Assosiation) առաջին փոխնախագահի պաշտոնը, երեք տարի անց հայտարարել է իր հրաժարականի մասին։ 1908 թվականին եղել է Փենսիլվանիայի սուֆրաժիստական միության (անգլ.՝ Pennsylvania Woman Suffrage Association) ղեկավար։
Մահացել է 1919 թվականի հոկտեմբերի 26-ին։


== Որոշ հրատարակումներ ==
Negotiations between the American and National Woman Suffrage Associations in regard to union (1888), Ֆոսթերի աշխատանքը Ամերիկյան և ազգային սուֆրաժիստական միավորումների հնարավոր միության բանակցությունների մասին
Transactions of the national council of women of the United States (1891), ԱՄՆ-ի կանանց ազգային խորհրդի անդամների գրական ակնարկները՝ Էյվերի խմբագրությամբ
Proceedings of the Thirtieth Annual Convention of the National American Woman Suffrage Association (1898), գրական աշխատանքներ ամերիկյան սուֆրաժիստական ազգային միավորման 30-րդ ամենամյա կոնվենցիայի մասին։


== Նշումներ ==


== Ծանոթագրություններ ==


== Գրականություն ==
Cooper, Walter Gerald The Cotton States and International Exposition and South, Illustrated: Including the Official History of the Exposition. — Public domain. — Illustrator Company, 1896.
Willard, Livermore, Frances Elizabeth, Mary Ashton Ric A woman of the century; fourteen hundred-seventy biographical sketches accompanied by portraits of leading American women in all walks of life. — 1st. — New York, Moulton: Buffalo, 1893.
Healey, O′Brien, Joseph F., Eileen Race, Ethnicity, Gender, and Class, The Sociology of Group Conflict and Change. — 7th. — SAGE, 2015. — ISBN 978-0-375-70263-1
Cullen-DuPont, Kathryn Encyclopedia of Women’s History in America. — New York: Da Capo Press, 1996. — ISBN 978-0306808685


== Արտաքին հղումներ ==
Works by or about Rachel Foster Avery in libraries (WorldCat catalog)